b'\n_START_ARTICLE_\nChanaka\n_START_PARAGRAPH_\nChanaka (pers. \xd8\xae\xd8\xa7\xd9\x86\xda\xaf\xd8\xa7\xd9\x87\xc2\xa0= Khanegah), tek\xc4\x97 (turk. tekke)\xc2\xa0\xe2\x80\x93 pastatas, kuriame \xc4\xafsik\xc5\xabr\xc4\x99s sufij\xc5\xb3 ordinas (tarika). Chanakoje meld\xc5\xbeiamasi, atliekami ritualai, mokymai, priimami keliaujantys sufijai, islamo studentai. Atsirado IX-X am\xc5\xbeiuje, paprastai k\xc5\xabr\xc4\x97si \xc5\xa1alia me\xc4\x8de\xc4\x8di\xc5\xb3, medresi\xc5\xb3, darg\xc5\xb3 (sufij\xc5\xb3 kapavie\xc4\x8di\xc5\xb3). Chanakos buvo i\xc5\xa1laikomos amatinink\xc5\xb3 susivienijim\xc5\xb3, valstyb\xc4\x97s ar priva\xc4\x8di\xc5\xb3 asmen\xc5\xb3. Labiausiai paplitusios buvusios Persijos \xc5\xbeem\xc4\x97se (Irane, Turkijoje, Vidurin\xc4\x97je Azijoje)._NEWLINE_Pastatai chanak\xc4\x85 sudaro didel\xc4\x97 centrin\xc4\x97 hal\xc4\x97, kurioje laikomos pamaldos (salahas), bei sufistin\xc4\x97s zikro formos (meditacija, maldos, muzika ir kt.). Gali b\xc5\xabti cel\xc4\x97s, kur sufijai atlieka asmenin\xc4\x99 praktik\xc4\x85, \xc4\xafkurdinami pakeleiviai ir kt.'